Muusikaga tegelemine on omamoodi  võimalus muust maailmast eralduda ja ainult iseendaga olla. Istud klaveri taha ja lülitud kõigest muust välja. Seda on aegajalt vaja. Aga muusikapisik liigub meie peres vist geenidega kaasa. Minu vanaisa oli rahvamuusik - üsna hinnas bajaanimängija Ilmar Tamm. Ema on konservatooriumi diplomiga flöödimängija. Sten - minu kahest nooremast vennast vanem - on samamoodi muusikakeskkoolis klaverit õppinud ja löökpille on ta kooliajal lühikest aega isegi ERSOs mänginud. Kõige noorem vend Kristian mängib kitarri.